《送攸跻弟之金陵》
明代·何绛

河干送汝雪花新，一雁飞飞谁与邻。纵饮只因今夕别，加餐应为异乡身。

出关快事惟骑马，入世平情易近人。客路若逢相识问，大兄衰老在江滨。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。